การแถลงปากคำเรื่องอนาคตของการวิจัย และพัฒนาด้านพลังงานของสหรัฐ
เมื่อสัปดาห์ที่แล้ว คณะกรรมาธิการด้านพลังงาน และแหล่งทรัพยากรธรรมชาติของวุฒิสภาสหรัฐ รับฟังการแถลงปากคำเรื่องอนาคตของการวิจัย และพัฒนาด
เทคโนโลยีพลังงานสะอาด เทคโนโลยีสำหรับพลังงานที่สามารถหมุนเวียนกลับมาใช้ใหม่ได้และเป็นมิตรต่อสิ่งแวดล้อมคือประเด็นสำคัญในการรับฟังแถลงปากคำเรื่องอนาคตของการวิจัยและพัฒนาด้านพลังงานครั้งนี้รัฐมนตรีว่าการกระทรวงพลังงานสหรัฐ Steven Chuวิจารณ์ว่าปัจจุบันสหรัฐพึ่งพาพลังงานน้ำมันมากเกินไปและว่าการเริ่มวางรากฐานสำหรับเศรษฐกิจแบบพึ่งพาพลังงานสะอาด คือก้าวแรกที่สำคัญ รัฐมนตรี Chu กล่าวว่ากฎหมาย Recovery Act จะช่วยให้ที่อยู่อาศัยและสำนักงานต่างๆ ในอเมริกาใช้พลังงานอย่างประหยัดมากขึ้นซึ่งรวมถึงงบประมาณ 5 พันล้านดอลล่าร์ในการทำให้บ้านเรือนของคนอเมริกันรายได้ต่ำ สามารถป้องกันอากาศหนาวเย็นได้ดีขึ้นนอกจากนี้ แผนดังกล่าวยังรวมถึงข้อเสนอจูงใจให้เกิดการลงทุนและการสร้างงานในอุตสาหกรรมพลังงานสะอาดด้วยสำหรับก้าวต่อไปนั้น รัฐมนตรีว่าการกระทรวงพลังงานสหรัฐบอกว่า คือการสนับสนุนการวิจัยและคิดค้นทางวิทยาศาสตร์เพื่อสร้างเทคโนโลยีใหม่ๆ คุณ George Crabtree นักวิทยาศาสตร์ที่ศูนย์ปฎิบัติการวิจัยแห่งชาติArgonne ในรัฐ Illinois เป็นผู้หนึ่งที่สนับสนุนแนวคิดดังกล่าวโดยชี้ถึงเทคโนโลยียุคใหม่ด้านพลังงาน เช่น พลังงานถ่านหินสะอาด พลังงานนิวเคลียร์พลังงานแสงอาทิตย์ พลังลมและพลังงานความร้อนใต้พิภพตลอดจนรถยนต์แบบใช้พลังงานไฟฟ้าและพลังงานผสมผสานหรือไฮบริด คุณ Crabtree บอกว่าเทคโนโลยียุคใหม่ด้านพลังงานที่ว่ามานั้น จะต้องเกิดขึ้นแน่นอน แต่คำถามก็คือสหรัฐจะเป็นผู้ซื้อหรือขายเทคโนโลยีเหล่านั้น ในขณะเดียวกัน วุฒิสมาชิกจอห์นแมคเคน อดีตตัวแทนพรรครีพับลิกันลงชิงชัยตำแหน่งประธานาธิบดีสหรัฐครั้งล่าสุดวิพากษ์วิจารณ์การทำงานของรัฐบาลชุดประธานาธิบดีบารัค โอบาม่าว่าไม่ให้การสนับสนุนการพัฒนาพลังงานนิวเคลียร์เท่าที่ควร วุฒิสมาชิกแมคเคนกล่าวว่าพลังงานนิวเคลียร์ควรเป็นส่วนสำคัญส่วนหนึ่งในแผนการณ์ด้านพลังงานในอนาคตของอเมริกาเพื่อช่วยลดปริมาณก๊าซที่ก่อให้เกิดปรากฎการณ์เรือนกระจก ในขณะที่คุณ Robert Fri แห่งสถาบันวิจัยด้านสิ่งแวดล้อม Resources for the Future กล่าวว่า ยังไม่เป็นที่แน่ชัดว่า เทคโนโลยีใดที่จะกลายเป็นเทคโนโลยีด้านพลังงานแห่งอนาคตของอเมริกา คุณ Robert Fri ระบุว่ายังเร็วเกินไปที่จะบอกได้ว่า เทคโนโลยีใดดีที่สุดในการแก้ไขปัญหาเสถียรภาพด้านพลังงานปัญหาด้านเศรษฐกิจ และปัญหาสภาพบรรยากาศโลกเปลี่ยนแปลงได้อย่างเหมาะสม